2018. gada 7. augustā Noteikumi Nr. 482

Rīgā (prot. Nr. 37 40. §)

**Grozījumi Ministru kabineta 2017.** **gada 17. janvāra noteikumos Nr. 34 "Kuģu aprīkojuma noteikumi"**

Izdoti saskaņā ar

Jūrlietu pārvaldes un jūras drošības

likuma 16. panta otro daļu un

likuma "Par atbilstības novērtēšanu"

7. panta pirmo un otro daļu

Izdarīt Ministru kabineta 2017. gada 17. janvāra noteikumos Nr. 34 "Kuģu aprīkojuma noteikumi" (Latvijas Vēstnesis, 2017, 23. nr.) šādus grozījumus:

1. Papildināt 3. nodaļu ar 12.1 punktu šādā redakcijā:

"12.1 Lai atvieglotu tirgus uzraudzību, ražotāji saskaņā ar šo noteikumu 11. un 12. punktu Komisijas 2018. gada 9. janvāra Deleģētajā regulā (ES) Nr. 2018/414, ar ko Eiropas Parlamenta un Padomes Direktīvu 2014/90/ES papildina attiecībā uz tādu konkrētu kuģu aprīkojuma vienību identifikāciju, kuru elektroniska marķēšana var dot labumu (turpmāk – Regula Nr. 2018/414), noteiktajam aprīkojumam var izmantot atbilstīgu un uzticamu elektronisko marķējumu, kas papildina vai aizstāj stūres rata zīmi."

1. Izteikt 11. nodaļas nosaukumu šādā redakcijā:

"**11. Noslēguma jautājumi**".

1. Papildināt noteikumus ar 86. un 87. punktu šādā redakcijā:

"86. Regulā Nr. 2018/414 noteiktajam aprīkojumam stūres rata zīmi var papildināt ar atbilstīgu un uzticamu elektronisko marķējumu līdz 2021. gada 20. aprīlim.

87. Regulā Nr. 2018/414 noteiktajam aprīkojumam stūres rata zīmi var aizstāt ar atbilstīgu un uzticamu elektronisko marķējumu, sākot ar 2023. gada 20. aprīli."

1. Aizstāt 3. pielikuma 1. punktā skaitli "11." ar skaitli "17.".
2. Aizstāt 5. pielikumā vārdus "Pamatojoties uz Ministru kabineta 2017. gada 17. janvāra noteikumu Nr. 34 "Noteikumi par kuģu aprīkojumu" 75. punktu" ar vārdiem "Pamatojoties uz Ministru kabineta 2017. gada 17. janvāra noteikumu Nr. 34 "Kuģu aprīkojuma noteikumi" 77. punktu".

Ministru prezidents Māris Kučinskis

Satiksmes ministrs Uldis Augulis